Diari Oficial de la Generalitat Valenciana


Sumari del DOGV 2583, del 12-09-1995 (1995/836057)

ACORD de 8 de setembre de 1995, del Govern Valencià pel qual es modifiquen els estatuts de la mercantil València Ciència i Comunicacions, S.A. I es nomenen tres nous membres del Consell d'Administració.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2583

Data del DOGV
:   12-09-1995

Secció del DOGV
:   ALTRES DISPOSICIONS

Número del document
:   1995/836057


Data del document
:   08-09-1995

Organisme emissor
:   Conselleria d'Economia i Hisenda

Tipus de document
:   Acord

Anàlisi jurídica

ACORD de 8 de setembre de 1995, del Govern Valencià pel qual es modifiquen els estatuts de la mercantil València Ciència i Comunicacions, S.A. I es nomenen tres nous membres del Consell d'Administració.   
El Govern Valencià, en la reunió del dia 8 de setembre de 1995, va adoptar l'acord següent:  
El Decret Legislatiu 1564/1989, de 22 de desembre, pel qual es va aprovar el text refós de la Llei de Societats Anònimes, estableix en en l'article 144, que la modificació dels estatuts correspon a la Jnta d'Accionistes.  
L'article 21.b) de la Llei de la Generalitat Valenciana 5/1983, de 30 de desembre, estableix que correspon al Govern Valencià designar les persones que han de formar part dels òrgans d'administració de les empreses públiques de la Generalitat Valenciana.  
La Generalitat Valenciana és l'únic soci de la mercantil València Ciència i Comunicacions S.A., per la qual cosa correspon al Govern Valencià, constituït en Junta Universal d'Accionistes, tant l'adopció de l'acord de modificació dels estatuts de la societat, com el nomenament dels membres del seu Consell d'Administració d'acord amb el que estableixen els estatuts de la societat, aprovats pel Decret 225/1991, de 9 de desembre, del Govern Valencià.  
Per tot això, el Govern Valencià, reunit a València, el dia 8 de setembre de 1995, com a Junta Universal d'Accionistes de la mercantil de València Ciència i Comunicacions S.A., accepta els següents punts de l'ordre del dia de la reunió:  
1. Acordar la modificació de l'article 10.1 dels estatuts de la societat, i eleva en un el nombre màxim de membres del Consell d'Administració.  
2. Designar tres nous membres del Consell d'Administració.  
3. Autoritzar el president del Consell d'Administració per a realitzar els actes necessaris per a l'execució de l'acordat en la reunió, i atorgar per això, si s'escau, les corresponents escritures públiques, instant-ne la inscripció en el Registre Mercantil.  
4. Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi prenen.  
Es troben presents tots els socis de la societat, ja que en tractar-se d'una empresa pública de la Generalitat Valenciana, aquesta n'és el seu únic soci.  
Després l'oportuna deliberació, i no hi havent intervencions la constància de les quals se sol·licita, el Govern Valencià, en la seua condició de Junta Universal d'Accionistes, per unanimitat  
Acorda  
Primer  
Modificar l'article 10.1 dels estatuts de la societat, establint el nombre de membres del Consell d'Administració en un nombre no inferior a tres ni superior a dotze.  
L'article 10 dels estatuts de la societat està redactat de la forma següent:  
«Article 10  
1. La representació i l'administració de la societat estaran encomanades al Consell d'Administració, el qual estarà integrat per un nombre de membres no inferior a tres ni superior a dotze, els quals seran nomenats per la Junta General d'Accionistes, la qual, al seu torn, nomenarà d'entre ells, el president del Consell esmentat.  
2. El Consell d'Administració elegirà entre els seus membres un vicepresident que substituirà el president en aquells supòsits de vacants, absència, malaltia o impediment legítim. En defecte de vicepresident actuarà com a tal el conseller de major edat.  
3. El Consell d'Administració elegirà entre els seus membres un secretari i un vicesecretari a proposta del president.  
4. El càrrec de conseller tindrà una durada de cinc anys. Passat aquest termini, els consellers podran ser reelegits per períodes d'igual durada màxima.»  
Segon  
Designar, com a nous vocals del Consell d'Administració de la mercantil, els següents:  
- el Sr. Justo Nieto Nieto  
- el Sr. Santiago Grisolía García  
- la Sra. Genoveva Reig Ribelles  
En l'actualitat el nombre de membres del Consell d'Administració és de dotze, d'acord amb el que preveuen els estatuts de la societat.  
Tercer  
Autoritzar el president del Consell d'Administració per a realitzar tots els actes que siguen necessaris per a l'execució de l'acordat en la present reunió, i atorgar per això, si s'escau, les corresponents escritures públiques, instant-ne la inscripció en el Registre Mercantil.  
Quart  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i dels acords que s'hi prenen.  
Acords aquests que es transcriuen literalment.  
No havent-se debatut més assumptes que els ressenyats en l'ordre del dia, s'aprova l'acta corresponent a la present reunió de la Junta Universal d'Accionistes de la mercantil València Ciència i Comunicacions S.A.  
València, 8 de setembre de 1995  
El conseller secretari del Govern Valencià  
José Joaquín Ripoll Serrano